Skjold_navn_lille_4f

**Til medlemmer, suppleanter m.fl. af Vordingborg Kommunes Miljøråd**

Valdemarsgade 43

4760 Vordingborg

Tlf. 55 36 36 36

www.vordingborg.dk

Sagsnr.: 13/555

Dokumentnr.: 72676/15

Afdeling:

Land og Miljø

Sagsbehandler:

Paul Debois

Dir. 55 36 24 12

pde@vordingborg.dk

21-05-2015

# Referat af det 33. møde i Vordingborg Kommunes Miljøråd d. 11. maj 2015

Deltagere: Thomas Christfort og Carsten Olsen, Vordingborg Kommune; Peter Tillisch, Dansk Skovforening; Tommy Clausen, Danmarks Sportsfiskerforbund; Martin Vestergaard, Danmarks Naturfredningsforening; Bjarne Nielsen, Friluftsrådet; Jan Nielsen, Dansk Kano og Kajakforbund; Henrik Dahl, Dansk Ornitologisk Forening; Jonas Christensen, Museerne Sydøstdanmark; Mikkel Bornø Clausen, Naturstyrelsen Storstrøm;

Jan Michelsen, Rolf Hoelgaard, Jette Stauner og Paul Debois, Vordingborg Kommune.

Gæst: Peter Ferdinand, Vordingborg Naturfond.

Afbud/fraværende: Johnny Andersen, Danmarks Jægerforbund og Finn Jørgensen, Dansk Landbrug.

**Referat:**

**Ad. 1) Godkendelse af dagsorden**. Godkendt.

**Ad. 2) Godkendelse af referatet fra mødet d. 23. februar 2015**. Godkendt

**Ad. 3) Mødetema: Kommunalbestyrelsens vision for Vordingborg Kommune i 2030**.

Oplæg ved udvalgsformand Thomas Christfort og udviklingsdirektør Jan Michelsen.

Visionsfolderen blev omdelt. Visionen i sin helhed kan ses på kommunens hjemmeside – forsiden.

Summarisk referat af præsentation og diskussion:

Om visionen generelt: ”Vordingborg Kommune er storbyens sundeste og smukkeste forhave, summende af aktivitet, med internationalt udsyn og blomstrende erhvervsliv”.

*Jan Michelsen*, Vordingborg Kommune gennem gik visionen. Jan lagde vægt på de emneområder, som Miljørådet dækker. Han nævnte:

Visionsoverskriften ”Havudsigt og Storbyen tættere på”, at VK er stedet, hvor familier og aktive mennesker, der holder af vandet, vælger at bo. Vi kan tilbyde boliger med havudsigt eller tæt på vandet, midt i købstadsmiljøer eller landsbyer. Her har man råd til at bo, udfolde sine drømme og samtidig være tæt på København.

Visionsoverskriften ”Familier og aktive mennesker udfolder sig”. Naturen og vandet skaber den perfekte ramme for familien og aktive mennesker kan leve et sundt og aktivt liv, opleve fællesskaber og slappe af. Det er nemt at komme ud i naturen på lange gåture eller cykelture langs kysterne. Landskab, strande og havne med gode faciliteter samt opholds - og aktivitetssteder langs kysten, gør kommunen attraktiv i forhold til sejlere og friluftsmennesker.

Visionsoverskriften ”Turisme i særklasse”. De mange overnatningsmuligheder, strandene og naturen er med til at give en enestående oplevelse.

Visionsoverskriften ”Frivillige ildsjæle udvikler lokalområderne”. Vi har hundredvis af frivillige ildsjæle med et stort og smittende engagement, der sikre undervisning og træning af høj kvalitet eller er aktive i lokalområderne med at udvikle områdernes forskellige styrker og potentialer og ikke mindst sikre det lokale nærvær. Frivillige – mere af det – det sker på andre områder.

Jan nævnte som eksempler på tiltag: Mere og lettere tilgængelig natur, få fortalt hvor naturen er, turismeudvikling, ”forskønnelse” og at budgettet bør understøtte visionen.

*Thomas Christfort,* Vordingborg Kommune nævnte at ”forhave” er et bevidst valg. København er for lille i forhold til andre metropoler eks. Hamburg. Så for at nå et befolkningsunderlag på 3. mio. mennesker må hele Sjælland i spil. Der har i den anledning været udspil til samarbejde fra Københavns overborgmester Frank Jensen. I forhold til Femern Bælt forbindelsen, så har Vordingborg Kommune noget at byde på. Eksempelvis i forhold til boliger.

Visionen viser hvor vi skal hen.

*Carsten Olsen,* Vordingborg Kommune nævnte samarbejde med Kbh. lufthavn. Carsten gav udtryk for, at der har været tale om en god proces inkl. borgermøde. Carsten sagde, at der er tale om et godt papir – men at det kun er noget værd, hvis der afsættes penge (budget) til opfølgende indsatser.

Der blev generelt talt pænt om visionen fra Miljørådets medlemmer.

Forskellige udsagn:

*Henrik Dahl*, Dansk Ornitologisk Forening spurgte til udvikling af naturområderne, biodiversitet / naturindhold og penge til Naturfond?

Henrik sagde, at træerne langs Gl. Vordingborgvej skamskæres! (NB! Statsvej) og at grøfterne a.h.t. naturindholdet med fordel kan slås én gang om året.

*Thomas C.* nævnte, at visionen lægger op både til udstykninger ved byer og bedre naturindhold. I forhold til Vordingborg Naturfond kan der måske være tale om at investere i konkrete projekter – ikke i naturfonden generelt.

*Bjarne Nielsen*, Friluftsrådet spurgte til fiskeri, lystfiskeri m.v. Og konkret til problemstillingen - udsætning af ål og prædation fra gedder.

Det blev aftalt at administrationen (Land og Miljø) tager et møde med Bjarne og sportsfiskerne i forhold til at udrede evt. problemstillinger mellem åle udsætninger og ønsket om at øge geddebestanden i brakvand.

Peter Ferdinand, Vordingborg Naturfond, talte om mange ruter adgangsforhold off. / private arealer, og specielt om manglende skiltning /aftaler om skiltning på oldtidscykelruten på Vestmøn. Især på skovstrækningerne.

**Ad. 4) Om Friluftsguiden** v/ *Jette Stauner,* Vordingborg Kommune.

Friluftsguiden er en hjemmeside, hvor kommuner m.fl. kan lægge forskellige friluftslivsinformationer. Her kan man eks. finde oplysninger om vandreruter, cykel ruter, sejlads, rideruter o.m.a. Hjemmesiden ejes af kommunerne i Region Sjælland.

Friluftsguiden kan tilgås på <http://www.friluftsguiden.dk/> . Friluftsguiden / konceptet benyttes også af Region Hovedstaden og Region Nordjylland, enkeltstående kommuner uden for disse regioner samt Bornholm og Skåne.

Arbejdet med Friluftsguiden er ved at blive reorganiseret – Jette er tovholder.

Jette viste Friluftsguidens forskellige temaer og muligheder.

**Ad. 5) Problemer med løse hunde på brak og bræmmer.**

Da oplægsholderen *Johnny Andersen*, Danmarks Jægerforbund havde fået forfald, udskydes punktet til en senere lejlighed.

**Ad. 6) Opfølgningspunkter:**

Vordingborg Naturfond:

*Peter Ferdinand*, formand for Vordingborg Naturfond, fortalte om den seneste udvikling.

Inden Miljørådsmødet havde en kreds af Miljørådets medlemmer haft et formøde om Naturfonden.

Der arbejdes fortsat på at udvide medlemsskaren – aktive organisationer. Det er p.t. lidt op ad bakke. Arbejdet fortsætter.

Indsamlingsstrategien har ikke givet det nødvendige økonomiske grundlag. Der ændres derfor strategi i retning af at være faciliterende i forhold til større projekter.

Peter indkalder til opfølgende møde i interessekredsen.

”Tag temperaturen på Friluftslivet”.

Administrationen mangler kun lidt i forhold til at have kortmateriale klar til arbejdsgruppen.

**Ad. 7) Gensidig orientering:**

Status for Vandhandleplan 2009 – 15.

Vandhandleplanen har været udvalgsbehandlet flere gange primært i forhold til opklaring af problemstillinger og vidensgrundlag knyttet til spildevandshåndteringen i det åbne land.

Planen er i offentlig høring i perioden 11. maj – 6. juni. Herefter skal Vandhandleplanen forelægges Kommunalbestyrelsen til endelig godkendelse.

Thomas C. nævnte, at det især er i forhold til kloakeringsproblematikken, at der ledes efter en løsning.

Link: <http://www.vordingborg.dk/cms/site.aspx?p=20508>

Høringssvar til Vandområdeplan 2015 – 21.

Vandområdeplanen for 2015 – 21 er i offentlig høring. Teknik og Miljøudvalget har vedtaget en udtalelse, der skal ”afleveres” til Naturstyrelsen senest 23. juni.

Link til referatet fra Teknik og Miljøudvalgets møde d. 6/5 – 2015. Høringssvaret er pkt. 15.

<http://polweb.vordingborg.dk/open/Teknik-%20og%20Miljøudvalget%20(Åben)/2015/06-05-2015/Referat%20(Åben)/06-05-2015%20-%2000%20Referat%20med%20bilag.pdf>

Helhedsplanlægning for Mern Å.

Teknik og Miljøudvalget har tilsluttet sig, at der udarbejdes en helhedsplan for vandløbene og søerne i vandoplandet for Mern Å. Planen skal se på problemstillinger og forslag til løsninger i forhold til klima, afvanding, vandløbsmiljø m.v. Der er tidligere udarbejdet en helhedsplan for vandløbene i Tubæk vandoplandet.

Link til referatet fra Teknik og Miljøudvalgets møde d.4/3 – 15. Sag nr. 20.

<http://polweb.vordingborg.dk/open/Teknik-%20og%20Miljøudvalget%20(Åben)/2015/04-03-2015/Referat%20(Åben)/04-03-2015%20-%2000%20Referat%20uden%20bilag.pdf>

Høringssvar Natura2000 planerne 2015 -21.

Vordingborg Kommune har udarbejdet et høringssvar i forhold til statens forslag til 2. generations natura2000 planer.

Link til referatet fra Teknik og Miljøudvalgets møde d. 8/4 – 2015 pkt. 27.

<http://polweb.vordingborg.dk/open/Teknik-%20og%20Miljøudvalget%20(Åben)/2015/08-04-2015/Referat%20(Åben)/08-04-2015%20-%2000%20Referat%20uden%20bilag.pdf>

**Ad. 8) Ekskursionen d. 1. juni kl. 15.30 – 19.30.**

Ekskursionsmål: Nyord. Tema Biosfæreprojektet. (Indbydelse udsendt).

**Ad. 9) Evt. og næste møde.**

*Henrik Dahl, Dansk Ornitologisk Forening* spurgte til rævespærren på broen over til Nyord. Henrik udtrykte håb om den kommer i funktion. Der er talt mange ræve på Nyord. Henrik fortalte, at den havørn, der var fundet skudt, tilsyneladende ikke tilhører et af de 4 par i Vordingborg Kommune.

Kommunen rummer 5 af de 17 kendte par i Danmark.

*Jan Nielsen, Dansk Kano og Kajakforbund*. Borgmester Knud Larsen kommer d. 8. juni og indvier ny bådudsætningssted i Stege Havn.

*Mikkel B. Clausen, Naturstyrelsen Storstrøm* fortalte, at græsningsforeningen i Jydelejet har 10 års jubilæum d. 27. juni.

Næste møde i Miljørådet 14. september kl. 17 – 19.30

Næste ekskursion d. 28. september kl. 15.30 – 19.30.

Venlig hilsen

Paul Debois